Diari Oficial de la Generalitat Valenciana


Sumari del DOGV 6694, del 18-01-2012 (2012/303)

RESOLUCIÓ de 26 de desembre de 2011, del conseller de Governació, per la qual s'aprova el Pla Local de Prevenció d'Incendis Forestals de Montanejos.
----------------------------------------------------------------------------------------------------------------------------------------------------

### Dades del document

Número de DOGV
:   6694

Data del DOGV
:   18-01-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/303


Data del document
:   26-12-2011

Organisme emissor
:   Conselleria de Governació

Tipus de document
:   Resolució

Descriptors 

:   * Montanejos
    * administració local

RESOLUCIÓ de 26 de desembre de 2011, del conseller de Governació, per la qual s'aprova el Pla Local de Prevenció d'Incendis Forestals de Montanejos. [2012/303]  
La Llei 3/1993, de 9 de desembre, Forestal, de la Comunitat Valenciana, establix en l'article 55.3 que les entitats locals, amb terrenys forestals en el seu territori, podran redactar plans locals de prevenció d'incendis, que seran obligatoris per a les situades en zones d'alt risc d'incendis forestals.   
El pla local de prevenció d'incendis forestals, és una peça clau en la planificació de les mesures de prevenció d'incendis forestals, que s'articula en diferents nivells, des de l'àmbit de tota la Comunitat Valenciana fins al municipi.  
El Reglament de la Llei 3/1993, Forestal, de la Comunitat Valenciana, aprovat per Decret 98/1995, del Govern Valencià, de 16 de maig de 1995, establix clarament els continguts mínims que haurà de contindre un pla local de prevenció, que són: descripció física, econòmica i sociològica del municipi; inventari i divisió en zones en funció del seu risc d'incendis; àrees d'especial protecció i prioritat de defensa; ordenances i normes d'aplicació municipal; inventari de mitjans propis i mobilitzables, protocol d'actuació en funció dels distints graus d'alerta d'incendi i cartografia referent als punts anteriors.   
  
El Pla Local de Prevenció d'Incendis Forestals de Montanejos (Castelló) va ser aprovat pel ple de l'Ajuntament, en sessió ordinària de data 27 d'abril de 2011.   
Conforme amb l'anterior, vist que el pla complix amb el que disposa la legislació vigent en la matèria i a proposta de la directora general de Prevenció, Extinció d'Incendis i Emergències, resolc:  
  
Article 1. Aprovació del pla  
Aprovar el Pla Local de Prevenció d'Incendis Forestals de Montanejos (Castelló), com a directriu tècnica en la matèria en l'àmbit del municipi  
El Pla està estructurat en els blocs següents:  
1. Antecedents.  
2. Introducció: presentació. Objectius. Situació. Marco legal. Vigència i aprovació del Pla.  
3. Descripció física, econòmica i sociològica del municipi: medi físic. Medi socioeconòmic.  
4. Risc d'incendi: risc estadístic. Risc d'ignició. Risc de propagació.  
5. Estudi de les àrees d'especial protecció: objectius. Àrees amb prioritat de defensa. Conclusions.  
6. Inventari de mitjans propis i mobilitzables: mitjans propis. Mitjans mobilitzables.  
7. Propostes d'actuació: proposta d'infraestructures. Proposta de prevenció de causes.  
8. Protocol d'actuació enfront dels diferents graus d'alerta: objectius. Nivells de preemergència. Actuacions. Procediments d'actuació.   
  
9. Ordenances i normes d'aplicació municipal: àmbit. Normes en matèria d'ús del foc per a l'eliminació de restes agrícoles. Ús recreatiu. Circulació de vehicles. Activitats ludicofestives. Línies elèctriques.   
  
10. Planificació temporal de les actuacions.  
Annexos: risc d'incendi. Propostes d'actuació. Pla local d'incendis. Règim de subvencions. Valoració econòmica. Normativa.  
  
Així mateix, disposa d'una referència cartogràfica completa, dels diferents aspectes tractats en els blocs anteriors.  
  
Article 2. Caràcter subsidiari  
Les disposicions contingudes en el Pla Local de Prevenció d'Incendis Forestals de Montanejos constituïxen la directriu tècnica en esta matèria en l'àmbit del municipi, sense perjuí del seu caràcter subsidiari en la seua aplicació a les establides en la normativa general de prevenció d'incendis forestals.  
Article 3. Vigència del pla  
Amb caràcter general el Pla té una vigència de 15 anys, amb revisions parcials cada 5 anys.  
  
Article 4. Modificacions del pla local d'incendis  
Es faculta la directora general de Prevenció, Extinció d'Incendis i Emergències perquè en l'àmbit de les seues competències, puga aprovar posteriors modificacions de les disposicions previstes en el Pla Local d'Incedis, dins de la normativa del present Pla Local de Prevenció d'Incendis Forestals.  
  
Contra la present resolució, que entrarà en vigor l'endemà de la seua publicació en el Diari Oficial de la Comunitat Valenciana, les persones interessades podran interposar recurs contenciós administratiu en el termini de dos mesos, comptadors partir de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana de, conformitat amb el que disposa l'article 10 i concordants de la Llei Reguladora de la Jurisdicció Contenciosa Administrativa  
Tot això sense perjuí de la interposició del recurs potestatiu de reposició davant del conseller de Governació, en el termini d'un mes, comptador des de l'endemà de la seua publicació en el Diari Oficial de la Comunitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
  
  
DISPOSICIÓ TRANSITÒRIA  
  
Una vegada elaborat i aprovat el pla de prevenció d'incendis forestals de la demarcació forestal, a què pertany Montanejos (Castelló), el pla local de prevenció d'incendis forestals haurà d'adaptar-se, en un termini de sis mesos, al que disposa el pla de prevenció de demarcació del qual serà subsidiari.  
  
València, 26 de desembre de 2011.- El conseller de Governació: Serafín Castellano Gómez.